ສະຖາບັນອະເມຣິກາ ແລະ ອາຊີ ຫາກໍຈັດການຕ້ອນຮັບປີໃໝ່ ປີຈໍ 2018 ດ້ວຍການໃຫ້ກຽດເຂົ້າຮ່ວມຂອງບັນດາການນໍາລັດຖະບານ, ສະພາແຫ່ງຊາດ, ບັນດາອົງການ, ວິສາຫະກິດຂອງອະເມຣິກາ ແລະຜູ້ຕາງໜ້າບັນດາປະເທດອາຊີກໍໄດ້ເຂົ້າຮ່ວມເປັນຈໍານວນຫຼວງຫຼາຍ.
ທ່ານ ເອກອັກຄະລັດຖະທູດຫວຽດນາມປະຈຳອະເມລິກາ ຟ້າມກວາງວິງ
ໃນບົດກ່າວປາໄສທີ່ພິທີໄຂ, ທ່ານປະທານສະຖາບັນອະເມຣິກາ - ອາຊີ Glen Lau Keeສະແດງຄວາມຍິນດີທີ່ໄດ້ຈັດການຕ້ອນຮັບບຸນປີໃໝ່ຕາມຈັນທະປະຕິທິນທຸກປີ ເພື່ອເຊືຶ່ອມຕໍ່ອະເມລິກາກັບເພື່ອນມິດອາຊີ; ຢືນຢັນໜ້າທີ່ຂອງອາຊີກັບອະເມລິກາ ແລະ ສະຖາບັນອະເມລິກາ - ອາຊີ ຍາມໃດກໍຕັດສິນໃຈໜູນຊ່ວຍການຊຸກຍູ້ການພົວພັນລະຫວ່າງລັດຖະບານອະເມລິກາ ແລະ ອາຊີ.
ກ່າວປາໄສທີ່ພິທີ, ທ່ານ ເອກອັກຄະລັດຖະທູດຫວຽດນາມປະຈຳອະເມລິກາ ຟ້າມກວາງວິງໄດ້ຕີລາຄາສູງການພົວພັນຮ່ວມມືລະຫວ່າງອະເມລິກາກັບບັນດາປະເທດໃນພາກພື້ນ, ໃນນັ້ນມີອາຊຽນສືບຕໍ່ພັດທະນາຢ່າງເຂັ້ມແຂງໃນຫຼາຍຂົງເຂດ, ປະກອບສ່ວນຢ່າງແທດຈິງເຂົ້າໃນການສັນຕິພາບ, ຄວາມໝັ້ນຄົງ ແລະການຮ່ວມມືພັດທະນາໃນພາກພື້ນ. ທ່ານ ເອກອັກຄະລັດຖະທູດຫວຽດນາມປະຈຳອະເມລິກາ ຟ້າມກວາງວິງຊົມເຊີຍການປະກອບສ່ວນທີ່ສຳຄັນຂອງສະຖາບັນອະເມລິກາກັບອາຊີ ແລະເຊື່ອໝັ້ນວ່າ ທາງສະຖາບັນຈະສືບຕໍ່ພ້ອມກັບບັນດາເອກອັກຄະລັດຖະທູດຂອງບັນດາປະເທດອາຊຽນ ແລະ ອາຊີ ຮ່ວມມືກັນຢ່າງແໜ້ນແຟ້ນ ແລະປະກອບສ່ວນເຂົ້າໃນການຊຸກຍູ້ການພົວພັນ ລະ ຫວ່າງອະເມລິກາກັບອາຊີ ໃຫ້ພັດທະນາຢ່າງເຂັ້ມແຂງກວ່າອີກ.
(ແຫຼ່ງຄັດຈາກ VOV)